**VEREJNÝ OBSTARÁVATEĽ** : **Ministerstvo obrany Slovenskej republiky**

 zastúpené: Sekcia verejného obstarávania

 Námestie gen. Viesta 2, 832 47 Bratislava

 Výtlačok číslo:1

Počet listov: 10

SEVO-46/2025-40



**SÚŤAŽNÉ PODKLADY**

**k výzve v rámci dynamického nákupného systému s názvom**

**„Nákup automobilov do 3,5 tony“**

**Výzva č. 10 na predmet zákazky „Nákup osobných automobilov kategórie M1 - mikrobus“**

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“)

Súlad súťažných podkladov so zákonom o verejnom obstarávaní potvrdzuje:

 V Bratislave, dňa 05.05.2025 Ing. Miroslav Dorčák

Vypracoval, dňa: **Miroslav DORČÁK**

Súhlasí, dňa: **Martina KACVINSKÁ**

 vedúca oddelenia

 OOPS

Súhlasí, dňa: **Veronika DRGÁČOVÁ**

 riaditeľka odboru

Odbor obstarávania výrobkov obranného priemyslu

Schvaľuje, dňa: **Daša OBUCH PALÁKOVÁ**

 generálna riaditeľka

 Sekcia verejného obstarávania MO SR

(RD)

v zastúpení

                            **Ing. Jozef DAŇKO**

**Obsah**

[Časť I. 4](#_Toc197334867)

[Všeobecné informácie 4](#_Toc197334868)

[1. Identifikácia verejného obstarávateľa 4](#_Toc197334869)

[2. Predmet zákazky 4](#_Toc197334870)

[Časť II. 4](#_Toc197334871)

[Komunikácia, vysvetľovanie 4](#_Toc197334872)

[3. Komunikácia 4](#_Toc197334873)

[4. Vysvetľovanie 5](#_Toc197334874)

[Časť III. 5](#_Toc197334875)

[Predloženie ponuky 5](#_Toc197334876)

[5. Podmienky predloženia ponuky 5](#_Toc197334877)

[6. Obsah ponuky 5](#_Toc197334878)

[7. Miesto dodania predmetu zákazky 6](#_Toc197334879)

[8. Kritéria na vyhodnotenie ponúk a pravidlá ich uplatnenia 6](#_Toc197334880)

[9. Lehota na predkladanie ponúk 6](#_Toc197334881)

[10. Predloženie ponuky 6](#_Toc197334882)

[11. Doplnenie, zmena a odvolanie ponuky 7](#_Toc197334883)

[12. Variantné riešenie 7](#_Toc197334884)

[13. Dôvernosť verejného obstarávania 7](#_Toc197334885)

[Časť VI. 7](#_Toc197334886)

[Otváranie a vyhodnotenie ponúk 7](#_Toc197334887)

[14. Otváranie ponúk 7](#_Toc197334888)

[15. Vyhodnotenie ponúk 7](#_Toc197334889)

[16. Informácia o výsledku vyhodnotenia ponúk a uzavretie zmluvy 7](#_Toc197334890)

[17. Zrušenie použitého postupu zadávania zákazky 8](#_Toc197334891)

[18. Aplikácia zákona o verejnom obstarávaní 8](#_Toc197334892)

**Zoznam príloh:**

Príloha č. 1 – Opis predmetu zákazky

Príloha č. 2 – Kritérium na vyhodnotenie ponúk

Príloha č. 3 – Zoznam a predpokladané množstvá

Príloha č. 4 – Návrh kúpnej zmluvy

Príloha č. 5 - Návrh na plnenie kritérií

Príloha č. 6 – Zoznam subdodávateľov

Príloha č. 7 – Čestné vyhlásenie k splneniu podmienok účasti

##

## Časť I.

## Všeobecné informácie

### Identifikácia verejného obstarávateľa

 Názov organizácie: **Ministerstvo obrany Slovenskej republiky**

 Zastúpený: Sekcia verejného obstarávania

 Sídlo organizácie: Námestie gen. Viesta 2, 832 47 Bratislava

 IČO: 30 845 572

 IČ DPH: SK2020947698

 Adresa profilu:

[https://www.uvo.gov.sk/vyhladavanie/vyhladavazakaziek/dokumenty/475702](https://www.uvo.gov.sk/vyhladavanie/vyhladavazakaziek/dokumenty/475702%20%20%20)

 <https://evo.isepvo.sk/evoportal/sk-sk/Public/OrderSearch/Detail?id=>475702

### Predmet zákazky

1. Predmetom zákazky je nákup **„Nákup osobných automobilov kategórie M1 - mikrobus“**, ktoré sú bežne dostupné na trhu, a ktoré sú zaradené podľa spoločného slovníka obstarávania (ďalej ako „CPV“) v rozsahu skupiny 34110000-1. Celkový počet automobilov 15 kusov bude s pohonom oboch náprav. Plnenie bude realizované v rámci celého územia SR pre útvary a zariadenia Ministerstva obrany SR. Konkrétne miesto dodania predmetu je uvedené v bode 7. týchto súťažných podkladov. Dopravu tovaru do miesta dodania zabezpečuje Dodávateľ na vlastné náklady.
2. Číselný kód pre hlavný predmet slovníka obstarávania (CPV) k predmetu zákazky:

34110000-1 Osobné automobily

 Číselný kód pre doplňujúce predmety z hlavného slovníka obstarávania (CPV) k predmetu zákazky:

34113000-2 Vozidlá s náhonom štyroch kolies

34114200-1 Policajné automobily

1. Názov jednotlivých častí predmetu zákazky, predpokladaná hodnota a rozsah jednotlivých častí predmetu zákazky:

**Predpokladaná hodnota zákazky: 1 031 450,90 € bez DPH;**

**Osobný automobil kategórie M1 – mikrobus s výkonom minimálne 170 kW a pohonom oboch náprav;**

Množstvo predmetu zákazky: **1 kus**  – 1 ks čiernej farby;

**Osobný automobil kategórie M1 – mikrobus s výkonom minimálne 170 kW a pohonom oboch náprav a so zabudovaným VRZ;**

Množstvo predmetu zákazky: **3 kusy** – 3 kusy čiernej farby;

**Osobný automobil kategórie M1 – mikrobus s výkonom minimálne 140 kW a pohonom oboch náprav;**

Množstvo predmetu zákazky: **11 kusov** – 11 kusov bielej farby;

Predmet zákazky nie je rozdelený na časti. Automobily kategórie M1 - mikrobusy sú rovnakej značky, rovnakého typu a líšia sa len technickými parametrami a farbou.

Podrobné vymedzenie predmetu zákazky je uvedené v prílohe č. 1 týchto súťažných podkladov „Opis predmetu zákazky.

1. **Termín plnenia**: dodanie tovaru do 31.10.2025.
2. **Zdroj finančných prostriedkov**: Predmet zákazky bude financovaný z rozpočtových prostriedkov verejného obstarávateľa.

## Časť II.

## Komunikácia, vysvetľovanie

### Komunikácia

* 1. Komunikácia a výmena informácií (ďalej len „komunikácia“) medzi verejným obstarávateľom a záujemcami/uchádzačmi sa bude uskutočňovať písomne len v slovenskom alebo českom jazyku, výhradne prostredníctvom elektronickej platformy, resp. IS EVO (ďalej len „IS EVO“), ktorého správcom je Úrad podpredsedu vlády Slovenskej republiky pre Plán obnovy a znalostnú ekonomiku (ďalej len „Úrad vlády SR“) s využitím všetkých jeho funkcionalít. IS EVO je dostupný bezplatne na adrese <https://eplatforma.vlada.gov.sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Pre prácu s IS EVO je pre záujemcov určujúci opis pracovných postupov v IS EVO uvedený vo verejne dostupných aktuálne platných príručkách a video návodoch na adrese https://eplatforma.vlada.gov.sk / odkaz „Príručky“ na hornej lište webovej stránky. Pre úspešnú komunikáciu a predloženie ponuky v tomto verejnom obstarávaní prostredníctvom IS EVO je potrebné, aby sa záujemcovia **prihlásili do webového sídla Úradu pre verejné obstarávanie** (viď. v tejto súvislosti najmä príručku: [Príručka k funkcionalitám webového sídla úradu](https://www.uvo.gov.sk/prirucka-k-funkcionalitam-weboveho-sidla-uradu-po-prihlaseni-529.html)) a postupovali podľa príručiek a video návodov pre úspešné predloženie ponuky, žiadosti alebo vysvetlenia zo strany záujemcu/uchádzača.
	3. V prípade potreby môžu záujemcovia požiadať o technickú pomoc pri používaní IS EVO na e-mailovej adrese helpdesku: eplatforma@vlada.gov.sk.
	4. V IS EVO sa za okamih doručenia dokumentov (listín, dokumentov, ponuky, žiadostí, podanie námietky a iné) považuje odoslanie daného dokumentu t. j. **dátum odoslania = dátum doručenia**, ak tento informatívny dokument v niektorých osobitných prípadoch neupravujú inak. Tento údaj bude uvedený v dátume podania príslušného dokumentu.
	5. Verejný obstarávateľ odporúča záujemcom, aby si v IS EVO zaktivovali funkciu „Aktivácia notifikácie“, prostredníctvom ktorej budú notifikáciou informovaní o skutočnostiach týkajúcich sa tohto verejného obstarávania (napr. vysvetlenie v súťažných podkladoch, resp. iných dokumentoch poskytnutých verejným obstarávateľom, vylúčenie atď.), a ktoré verejný obstarávateľ v relevantných prípadoch zverejňuje aj na svojom profile <http://www.uvo.gov.sk/vyhladavanie-zakaziek/detail/475702> alebo <https://evo.isepvo.sk/evoportal/sk-sk/Public/OrderSearch/Detail?id=475702>.

### Vysvetľovanie

* 1. V prípade nejasností a potreby vysvetlenia informácií uvedených v súťažných podkladoch alebo inej sprievodnej dokumentácii poskytnutej verejným obstarávateľom v lehote na predkladanie ponúk (ďalej iba „vysvetlenie“) môže záujemca požiadať o vysvetlenie, a to len elektronicky prostredníctvom IS EVO.
	2. Vysvetlenie informácií uvedených v súťažných podkladoch pre zriadenie DNS alebo v inej sprievodnej dokumentácii podľa bodu 4.1. týchto súťažných podkladov verejný obstarávateľ bezodkladne oznámi všetkým záujemcom prostredníctvom svojho profilu <http://www.uvo.gov.sk/vyhladavanie-zakaziek/detail/475702> alebo <https://evo.isepvo.sk/evoportal/sk-sk/Public/OrderSearch/Detail?id=>475702, najneskôr šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
	3. Ak je to nevyhnutné, verejný obstarávateľ môže v lehote na predkladanie ponúk doplniť informácie uvedené v súťažných podkladoch alebo v dokumentácii poskytnutej verejným obstarávateľom v lehote na predkladanie ponúk o čom poskytne všetkým záujemcom informáciu prostredníctvom IS EVO.
	4. Verejný obstarávateľ primerane predĺži lehotu na predkladanie ponúk, ak vysvetlenie informácií podľa bodu 4.2. týchto súťažných podkladov zo strany verejného obstarávateľa nie je poskytnuté v zákonnej lehote aj napriek tomu, že bolo vyžiadané dostatočne vopred, ako aj v prípade, ak v dokumentoch potrebných na vypracovanie ponuky vykoná podstatnú zmenu, o čom poskytne všetkým informáciu prostredníctvom svojho profilu O týchto skutočnostiach verejný obstarávateľ poskytne všetkým záujemcom informáciu prostredníctvom IS EVO.

## Časť III.

## Predloženie ponuky

### Podmienky predloženia ponuky

* 1. Ponuku môžu predkladať len záujemcovia zaradení do predmetného DNS. Zaradený záujemca môže predložiť len jednu ponuku.
	2. Ponuka, doklady a dokumenty tvoriace ponuku zaradeného záujemcu sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Obsah ponuky

* 1. Ponuka musí byť verejnému obstarávateľovi predložená zaradeným záujemcom elektronicky prostredníctvom IS EVO a musí obsahovať doklady, dokumenty a vyhlásenia podľa týchto súťažných podkladov, a to vo formátoch podľa týchto súťažných podkladov.
	2. Ponuka predložená zaradeným záujemcom musí obsahovať:
		+ - 1. **Návrh zaradeného záujemcu na plnenie kritérií** podľa prílohy č. 5 týchto súťažných podkladov kompletne vyplnený a podpísaný oprávnenou osobou **vo formáte pdf.**,
				2. **Technické parametre ponúkaného vozidla** podľa prílohy č. 1 týchto súťažných podkladov,
				3. **Návrh kúpnej zmluvy** – vyplnený podľa prílohy č. 4 týchto súťažných podkladov.
				4. **Údaje o subdodávkach a subdodávateľoch** podľa prílohy č. 6 týchto súťažných podkladov kompletne vyplnený a podpísaný oprávnenou osobou (pozn.: uchádzač údaje uvedie iba v tom prípade, ak sú mu v čase predloženia ponuky známi subdodávateľ/subdodávatelia, ktorým má v úmysle zadať časť zákazky),
				5. **Čestné vyhlásenie k splneniu podmienky účasti** podľa § 32 ods. 1 písm. a) ZVO vo vzťahu k inej osobe - Príloha č. 7 súťažných podkladov k výzve č. 10 na predkladanie ponúk

### Miesto dodania predmetu zákazky

**41. ZZ Nemšová, Slovenskej armády 52, 914 41 Nemšová**

Osobný automobil kategórie M1 – mikrobus s výkonom minimálne 170 kW a pohonom oboch náprav: **3 kusy** (3 kusy čiernej farby so zabudovaným VRZ),

Osobný automobil kategórie M1 - mikrobus s výkonom minimálne 140 kW a pohonom oboch náprav: **8 kusov** (8 kusov bielej farby).

**Duklianske kasárne, Za kasárňou 3, Bratislava**

Osobný automobil kategórie M1 – mikrobus s výkonom minimálne 170 kW a pohonom oboch náprav: **1 kus** (1 kus čiernej farby)

Osobný automobil kategórie M1 - mikrobus s výkonom minimálne 140 kW a pohonom oboch náprav: **3 kusy** (3 kusy bielej farby).

### Kritéria na vyhodnotenie ponúk a pravidlá ich uplatnenia

* 1. Ponuky uchádzačov sa budú vyhodnocovať na základe najnižšej ceny v súlade s § 44 ods. 3 písm. c) zákona o verejnom obstarávaní. Kritériom na vyhodnotenie ponúk je najnižšia cena za dodanie predmetu zákazky.
	2. Verejný obstarávateľ stanovuje, že rozhodujúcim kritériom v prípade rovnosti najnižšej ceny celkom bez DPH bude najnižšia cena za automobil kategórie M1 – mikrobus bielej farby bez DPH.

### Lehota na predkladanie ponúk

* 1. Lehota na predkladanie ponúk uplynie dňa 21.05.2025 o 08:00 hod., pričom rozhodujúcim a platným je aktuálny čas servera IS EVO.
	2. Verejný obstarávateľ odporúča uchádzačom predložiť ponuku s dostatočným časovým predstihom pred uplynutím lehoty na predkladanie ponúk. Po tejto lehote už nie je možné ponuku predložiť.

### Predloženie ponuky

* 1. Zaradený záujemca sa prihlasuje do IS EVO pomocou eID alebo svojich hesiel, ktoré nadobudol v rámci autentifikačného procesu.
	2. Zaradený záujemca bude predkladať ponuku elektronicky do IS EVO, umiestnenom na webovom sídle <https://www.uvo.gov.sk/>. Prístup do konkrétneho DNS za účelom predloženie ponuky prostredníctvom IS EVO do DNS je možný:
* z verejnej časti portálu ÚVO po vyhľadaní konkrétneho DNS a zobrazení detailu DNS. Pre podanie ponuky musí byť používateľ prihlásený do informačného systému ÚVO.
* pre prihláseného používateľa, zaradeného záujemcu v DNS, v menu ZÓNA ZÁUJEMCU/ UCHÁDZAČA, cez zobrazenie DNS z hospodárskych subjektov prihláseného používateľa.
	1. Zaradený záujemca predloží ponuku elektronicky prostredníctvom IS EVO v lehote na predkladanie ponúk podľa bodu 9.1. týchto súťažných podkladov, vo formáte „pdf“, resp. vo formátoch určených v týchto súťažných podkladov v strojovo čitateľnej forme, ktorá zabezpečí trvalé zachytenie jej obsahu.
	2. Záujemca postupuje pri predkladaní ponuky prostredníctvom IS EVO podľa inštrukcií, pokynov a pracovných postupov v IS EVO uvedených v aktuálne platných príručkách a video návodoch určených pre používateľov IS EVO v role záujemca/uchádzač, voľne prístupných na adrese: <https://eplatforma.vlada.gov.sk/dokumentacia/?csrt=11567197319286260172>. Uchádzač predkladá ponuku prostredníctvom funkcionality IS EVO „Predložiť ponuku“.
	3. Všetky potvrdenia, doklady a iné dokumenty ponuku, požadované v týchto súťažných podkladoch predloží zaradený záujemca prostredníctvom IS EVO ako skeny, resp. kópie originálnych dokladov a dokumentov alebo ich kópií.
	4. V predloženej ponuke prostredníctvom IS EVO musia byť pripojené doklady a dokumenty tvoriace obsah ponuky, požadované v týchto súťažných podkladoch k termínu predloženia ponuky platné a aktuálne.
	5. V prípade, ak sú doklady, ktoré tvoria ponuku, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	6. Verejný obstarávateľ podľa § 49 ods. 7 ZVO požiada uchádzača v lehote nie kratšej ako päť pracovných dní od doručenia žiadosti o predloženie originálneho dokumentu, úradne osvedčenej kópie originálneho dokumentu alebo zaručenej konverzie, ak bude mať pochybnosti o pravosti predloženého dokumentu, alebo ak to bude potrebné pre zabezpečenie riadneho priebehu verejného obstarávania.

### Doplnenie, zmena a odvolanie ponuky

* 1. Uchádzač môže ponuku predloženú prostredníctvom systému IS EVO dodatočne doplniť, zmeniť alebo vziať späť do uplynutia lehoty na predkladanie ponúk podľa bodu 9.1. týchto súťažných podkladov. V takomto prípade uchádzač postupuje spôsobom, ktorý popisujú príručky, najmä [príručka Záujemca/uchádzač](https://www.uvo.gov.sk/prirucky-5f7.html).

### Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

### Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

## Časť VI.

## Otváranie a vyhodnotenie ponúk

### Otváranie ponúk

* 1. Otváranie ponúk sa uskutoční dňa 22.05.2025 o 09:00 hod..
	2. Otváranie ponúk je neverejné, vykoná ho systém IS EVO automaticky, a to sprístupnením ponuky verejnému obstarávateľovi. V súlade s § 61 ods. 4 ZVO verejný obstarávateľ údaje z otvárania ponúk nezverejňuje a neposiela uchádzačom ani zápisnicu z otvárania ponúk.

### Vyhodnotenie ponúk

* 1. Verejný obstarávateľ pristúpi k vyhodnoteniu ponúk, ktoré boli predložené verejnému obstarávateľovi v lehote na predkladanie ponúk podľa bodu 9.1. týchto súťažných podkladov.
	2. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.
	3. Verejný obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	4. Verejný obstarávateľ vyhodnotí ponuky uchádzačov podľa kritérií na vyhodnotenie ponúk určených verejným obstarávateľom v bode 8. týchto súťažných podkladov. Na základe vyhodnotenia ponúk podľa predchádzajúcej vety tohto bodu súťažných podkladov, komisia zostaví poradie úspešnosti hodnotených ponúk.
	5. Verejný obstarávateľ u uchádzača, ktorý sa umiestnil ako prvý v poradí ponúk hodnotených podľa bodu 15.4. týchto súťažných podkladov, vyhodnotí jeho ponuku z hľadiska splnenia požiadaviek na predmet zákazky podľa § 53 ods. 1, ods. 2, ods. 3 až ods. 6, ods. 8 až ods. 10 ZVO. Ak dôjde k vylúčeniu ponuky uchádzača prvého v poradí hodnotených ponúk, verejný obstarávateľ následne vyhodnotí ponuku z hľadiska splnenia požiadaviek verejného obstarávateľa na predmet zákazky v rozsahu podľa predchádzajúcej vety tohto bodu súťažných podkladov u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.

### Informácia o výsledku vyhodnotenia ponúk a uzavretie zmluvy

* 1. Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy podľa § 56 ZVO. Výsledkom konkrétnej zákazky bude kúpna zmluva, vždy s jedným úspešným uchádzačom. Verejný obstarávateľ vyzve uchádzača na poskytnutie súčinnosti k podpisu zmluvy.
	2. Zmluva s úspešným uchádzačom, ktorého ponuka bola prijatá, bude uzavretá najskôr jedenásty deň odo dňa odoslania informácie o výsledku vyhodnotenia ponúk podľa § 55 zákona, ak nebudú doručené námietky, pri dodržaní postupu stanoveného v ustanovení § 56 zákona.
	3. Verejný obstarávateľ **neuzavrie zmluvu** s úspešným uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register partnerov verejného sektora“) a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo úspešným uchádzačom, ktorý má povinnosť zapisovať sa do registra partnerov verejného sektora a ktorý má ako konečného užívateľa výhod zapísanú osobu podľa § 11 ods. 1 písm. c) ZVO alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného ako konečného užívateľa výhod osobu podľa § 11 ods. 1 písm. c) ZVO.
	4. **Verejný obstarávateľ bude požadovať v rámci poskytovania riadnej súčinnosti potrebnej pre uzavretie zmluvy od úspešného uchádzač predložiť:**
1. **Vyhlásenie o tom, že konečným užívateľom výhod** uchádzača alebo jeho subdodávateľa, ktorý má povinnosť zapisovať sa do registra partnerov verejného sektora, **nie je niektorá z osôb podľa § 11 ods. 1 písm. c) ZVO.**

### Zrušenie použitého postupu zadávania zákazky

* 1. Verejný obstarávateľ zruší verejné obstarávanie podľa ustanovenia § 57 ods. 1 ZVO a môže zrušiť použitý postup zadávania zákazky podľa ustanovenia § 57 ods. 2 ZVO.
	2. Verejný obstarávateľ si vyhradzuje právo zrušiť postup zadávania zákazky, ak uchádzač umiestnený na prvom mieste v poradí ponúkol cenu za celý predmet zákazky vyššiu ako predpokladaná hodnota zákazky.

### Aplikácia zákona o verejnom obstarávaní

* 1. Skutočnosti neupravené v tomto dokumente sa spravujú príslušnými ustanoveniami zákona o verejnom obstarávaní.

Príloha č. 2

 Počet listov: 1

KRITÉRIUM NA VYHODNOTENIE PONÚK A

PRAVIDLÁ UPLATŇOVANIA KRITÉRIA NA VYHODNOTENIE PONÚK

 k výzve č. 10

Ponuky uchádzačov sa vyhodnocujú na základe najnižšej ceny v súlade s § 44 ods. 3 písm. c) ZVO.

Cena je definovaná ako súčet jednotkových cien. **Hodnota, ktorá bude predmetom hodnotenia je uvedená v bunke B30 Prílohy č. 5 – Návrh na plnenie kritérií.** Ceny sa predkladajú s presnosťou na 2 desatinné miesta.

**Návrh na plnenie kritérií**

Uchádzač vyplní „Prílohu č. 5 – Návrh na plnenie kritérií“ Výzvy č. 10 na predkladanie ponúk (uchádzač vypĺňa len zelenou podfarbené bunky) a predloží ju v ponuke a zároveň vyplní aj položky v Prílohe č. 1 – Opis predmetu zákazky.

Príloha č. 3

Počet listov: 1

**Zoznam a predpokladané množstvá k výzve č. 10**

1. Názov predmetu zákazky: „**Nákup osobných automobilov kategórie M1 - mikrobus**“

|  |  |  |
| --- | --- | --- |
| **Por. číslo** | **Automobil** | **Počet kusov** |
| 1. | Osobný automobil M1 | 1 (čierna farba) |
| 2. | Osobný automobil M1 s VRZ | 3 (čierna farba) |
|  | **Osobný automobil kategórie M1 – mikrobus s výkonom minimálne 170 kW a pohonom oboch náprav** | **4** |

|  |  |  |
| --- | --- | --- |
| **Por. číslo** | **Automobil** | **Počet kusov** |
| 1. | Osobný automobil PICK-UP | 11 (biela) |
|  | **Osobný automobil kategórie M1 – mikrobus s výkonom minimálne 140 kW a pohonom oboch náprav** | **11** |